smcproject/ml-wiki-sentences huggingface dataset:
കോട്ടത്തറ, വേങ്ങപ്പള്ളി, വൈത്തിരി, മുട്ടിൽ, പൊഴുതന, തരിയോട്, പടിഞ്ഞാറത്തറ, മേപ്പാടി, കണിയാമ്പറ്റ, മുപ്പൈനാട് എന്നീ ഗ്രാമപഞ്ചായത്തുകൾ കൽപ്പറ്റ ബ്ളോക്കിലുൾപ്പെടുന്നു.
2001 ലെ സെൻസസ് പ്രകാരം ബ്ലോക്ക് പഞ്ചായത്തിലെ ജനസംഖ്യ 193646 ഉം സാക്ഷരത 82.8 ശതമാനവും ആണ്‌.
കൽപശ്രേഷ്ഠ
ഒരു സങ്കര ഇനം തെങ്ങാണ് കൽപശ്രേഷ്ഠ.
ഡി x ടി സങ്കരയിനം ആണിത്.
കേന്ദ്ര തോട്ടവിള ഗവേഷണ കേന്ദ്രമാണ് ഇത് വികസിപ്പിച്ചെടുത്തത്.
മലയൻ കുറിയ മാതൃ വൃക്ഷവും തിപ്പത്തൂർ ടോൾ പിതൃവൃക്ഷവുമായാണ് ഇത് വികസിപ്പിച്ചത്.
നട്ട് 6-7 വർഷത്തിനുള്ളിൽ കായ്ക്കുന്ന ഈ തെങ്ങിനം ജലസേചനം നന്നായുള്ളിടത്ത് നാലുവർഷത്തിനുള്ളിൽ തന്നെ കായ്ക്കുന്നു.
പ്രതിവർഷം ശരാശരി 167 തേങ്ങ ലഭിക്കുന്നു.
ഒരു നാളികേരത്തിൽ നിന്ന്  215 ഗ്രാം കൊപ്ര വീതം ഒരു തെങ്ങിൽ നിന്ന് ഒരു വർഷം 36 കിലോ കൊപ്രയും ലഭിക്കുന്നു.
കൽപസമൃദ്ധി
ഒരു സങ്കര ഇനം തെങ്ങാണ് കൽപസമൃദ്ധി.
കരിക്കിനും കൊപ്രയ്ക്കും യോജിച്ച ഡി x ടി സങ്കരമാണിത്.
മലയൻ കുറിയ മഞ്ഞ മാതൃവ്യക്ഷവും പശ്ചിമതീര നെടിയ പിതൃവൃക്ഷവുമാണ് ഇത് വികസിപ്പിക്കാൻ വേണ്ടത്.
അഞ്ച് വർഷത്തിനുള്ളിൽ കായ്ഫലം ലഭിക്കും.
നന്നായി ജലസേചനം ചെയ്താൽ 3-4 വർഷത്തിൽ കായ്ക്കും.
ഒരു വർഷം ഏതാണ്ട് .118 നാളികേരം ലഭിക്കുന്നു.
ഒരു നാളികേരത്തിൽ 220 ഗ്രാം കൊപ്രയും ഒരു തെങ്ങിൽ നിന്ന് 26 കിലോ കൊപ്രയും പ്രതിവർഷം ലഭിക്കും.
കണ്മഷി ഇംഗ്ലീഷ് വിലാസം https://ml.wikipedia.org/wiki/KaNmashi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൺമഷിയെഴുതിയ കണ്ണ്
കണ്ണെഴുതാനുപയോഗിക്കുന്ന കറുത്ത നിറത്തിലുള്ള മഷിയെയാണ് കണ്മഷി എന്ന് വിളിയ്ക്കുന്നത്.
സൗന്ദര്യവർദ്ധവിനായി  ആൺ-പെൺ ഭേദമില്ലാതെ എല്ലാവരും കണ്ണെഴുതാൻ ഇതുപയോഗിക്കുന്നു.
മഷിയെഴുതിയ മിഴികളെക്കുറിച്ച് കുറേയധികം കാവിഭാവനകളുണ്ടായിട്ടുണ്ട്.
കുട്ടികൾ ജനിച്ച് ഇരുപത്തെട്ടാം ദിവസം മുതൽ ആചാരത്തിന്റെ ഭാഗമായി ജനങ്ങൾ കണ്മഷി ഉപയോഗിക്കാറുണ്ട്.
കണ്ണെഴുതുന്നത് പൂപ്പൽ, അണുബാധ തുടങ്ങിയ തുടങ്ങിയ രോഗങ്ങളെ പ്രതിരോധിയ്ക്കാൻ സഹായിക്കുന്നു .
ഇന്ന് പരമ്പാരഗതായി ഉണ്ടാക്കിയെടുക്കുന്ന കൺമഷിക്കുപകരം വിപണിയിലുള്ള രാസവസ്തുക്കൾ ചേർന്ന കൺമഷിയും ഐലൈനറുമെല്ലാം ഉപയോഗിക്കുന്നത് കണ്ണിന്റെ ആരോഗ്യത്തിന് തന്നെ ഭീഷണിയായിക്കൊണ്ടിരിക്കുകയാണ്.
കണ്മഷി പലരീതിയിലുണ്ടാക്കാം.
പൂവാംകുരുന്നില അരച്ച് പിഴിഞ്ഞെടുത്ത നീരിൽ നേരിയ വെള്ളത്തുണി മുക്കിയുണക്കിയെടുക്കുക.
ഉണങ്ങിയ തുണി നല്ലെണ്ണയിൽ മുക്കി കത്തിച്ച് പൊങ്ങുന്ന പുക വൃത്തിയുള്ള ഒരു ഓട്ടുപാത്രത്തിന്റെ ചുവട്ടിൽ കാണിച്ച് കിട്ടുന്ന കരി ഒരു ഡപ്പിയിൽ സൂക്ഷിക്കുന്ന കൺമഷിയാണ് സാധാരണ പരമ്പരാഗതമായി ഉണ്ടാക്കുന്ന രീതി.
കയ്യോന്നി , പൂവാംകുരുന്നില എന്നിവയുടെ അരച്ച് നീര് തുല്യമായി തുണിയിൽ മുക്കിയെടുത്ത് ആവണക്കെണ്ണയിലോ നല്ലെണ്ണയിലോ കത്തിച്ച് കിട്ടുന്ന കരി നെയ്യിലോ വെളിച്ചെണ്ണയിലോ ചാലിച്ചെടുത്തും കണ്മഷിയുണ്ടാക്കാം.
സുറുമ നന്നായി പൊടിച്ച് ചെറുനാരങ്ങാനീരിൽ ചേർത്ത് ദിവസം മുഴുവൻ വെയിൽ കൊള്ളിക്കുക.
ഇത് പൊടിച്ചെടുത്ത് കണ്മഷിയായി ഉപയോഗിക്കാം.
അവലംബം കേരള ഇന്നവേഷൻ ഫൗണ്ടേഷൻ - നാട്ടറിവുകളുടെ ശേഖരം ↑ കണ്ണിന്റെ ആരോഗ്യത്തിന്, അഴകിന്
കണ്യാർകളി ഇംഗ്ലീഷ് വിലാസം https://ml.wikipedia.org/wiki/Kanyaarkali കണ്യാർ കളി അവതരിപ്പിക്കുന്ന ഒരു കൂട്ടം കലാകാരന്മാർ
പാലക്കാട് ജില്ലയിലെ നായർ സമുദായത്തിന്റെ ഒരു അനുഷ്ഠാന കലയാണ് കണ്യാർകളി .
പാലക്കാട് ജില്ലയിൽ മാത്രം പ്രചാരമുള്ള ഒരു കലാരൂപമാണിത്.
എല്ലാ കൊല്ലവും മേടമാസത്തിലാണ്‌ കണ്യാർകളി നടക്കാറുള്ളത്.
വിഷു കഴിഞ്ഞ ശേഷം ആഴ്ചപ്പാങ്ങും നാളും നോക്കിയിട്ടേ കളി കുമ്പിടാറുള്ളു.
കളി അവസാനിപ്പിക്കുന്നതിനും പ്രത്യേകം ദിവസങ്ങളുണ്ട്.
ഉർവ്വരാ ആരാധനാപരമാണ് കണ്യാർകളി.
ഭഗവതി ക്ഷേത്രങ്ങളിൽ പ്രത്യേകം തയ്യാറാക്കിയ പന്തലിൽ വെച്ചാണ് കളിക്കുന്നത്.
വിളക്കിനു ചുറ്റുമായി പാടി കൊണ്ടാണ് കളി.
ചിലയിടങ്ങളിൽ മൂന്നും ചിലയിടങ്ങളിൽ നാലും ദിവസങ്ങളിലായിട്ടാണ് ഇത് നടത്തി വരുന്നത്.
ഈ നാടൻ‌കല താണ്ഡവത്തിന്റേയും ലാസ്യത്തിന്റേയും രസങ്ങൾ ഉൾക്കൊള്ളുന്നു.
പരദേവതകളുടെ പ്രീതിക്ക് വേണ്ടി ഉത്സവങ്ങളോട് അനുബന്ധിച്ച് ക്ഷേത്രങ്ങളിലോ പരിസരങ്ങളിലോ ആണ് നടത്തുന്നത്.
ചെണ്ട , മദ്ദളം , ചേങ്ങില , കുറുങ്കുഴൽ , ഇലത്താളം തുടങ്ങിയ വാദ്യോപകരണങ്ങൾ ഉപയോഗിയ്ക്കുന്നു.
ക്ഷേത്രത്തിലെ വെളിച്ചപ്പാട് ആദ്യവും ശേഷം കളിയാശാനും പന്തലിൽ പ്രവേശിക്കുന്നു.
ദ്രുതം , അതിദ്രുത , ഇടമട്ട് എന്നിവയാണ് പ്രധാന കലാശങ്ങൾ.
പൊറോട്ടുകളിയിൽ കൊടിച്ചിമാരായി സ്ത്രീവേഷം കെട്ടി നിൽക്കുന്ന നർത്തകർ
വട്ടക്കളി , പൊറാട്ടു കളി എന്നിങ്ങനെ രണ്ടു തരം കളികളുണ്ട്.
ഈശ്വര പ്രീതിയ്ക്കായുള്ള അനുഷ്ഠാന കലയാണ് വട്ടക്കളി എങ്കിൽ നാടോടി നാടക അവതരണമാണ് പൊറാട്ടു കളി.
വട്ടക്കളിയ്ക്ക് ഗ്രാമത്തിലെ എല്ലാ പ്രായത്തിലുമുള്ളവർ  ഒന്നിച്ച് ആവേശ പൂർവ്വം പാടി, ചുവടു വെച്ച് കളിപ്പന്തലിലേയ്ക്ക് കടന്നു വരും.
ഇവരെ നയിച്ചു കൊണ്ട് പള്ളിവാളും ഒറ്റച്ചിലമ്പും കയ്യിലേന്തി വെളിച്ചപ്പാടുമുണ്ടായിരിക്കും.
മൂന്നു തവണ പ്രദക്ഷിണം വെച്ച് കരക്കാർ പൊറാട്ടു വേഷക്കാർക്കു വേണ്ടി കളിപ്പന്തൽ ഒഴിഞ്ഞു കൊടുക്കുന്നു.
ഒന്നാം കളി ആണ്ടിക്കൂത്ത്.
ഇതിൽ ഗണപതി , സരസ്വതി സ്തുതികളും ശേഷം സുബ്രഹ്മണ്യ ഭക്തരായ ആണ്ടികൾ ഭിക്ഷാടനത്തിനായി വരുന്ന ഭാഗവും അവതരിപ്പിക്കുന്നു.
രണ്ടാം ദിവസത്തെ കളി വേദാന്തം,തത്ത്വചിന്ത എന്നിവ ഉൾക്കൊള്ളിച്ച് തിരുവള്ളുവരുടെ ജ്ഞാനോപദേശങ്ങൾ  അവതരിപ്പിയ്ക്കുന്നതിനാൽ വള്ളോൻ എന്ന പേരിൽ അറിയപ്പെടുന്നു.
മൂന്നാം ദിവസത്തെ കളി മലമ എന്നും അറിയപ്പെടുന്നു.
ക്ഷേത്രത്തിനു മുന്നിൽ കെട്ടിയുണ്ടാക്കുന്ന ഒൻപതു കാൽ പന്തലിലാണ് കളി നടക്കുന്നത്.
കുരുത്തോല , മാവില , കണിക്കൊന്ന തുടങ്ങിയവ ഉപയോഗിച്ച് പന്തൽ അലങ്കരിയ്ക്കുന്നു.
പന്തലിനു മുകളിൽ 102 നിരത്തിട്ട് പരമ്പുകളിട്ട് മൂടുന്നു.
പ്രചാരത്തിലുള്ള പ്രദേശങ്ങൾ
കുനിശ്ശേരി കുമ്മാട്ടി ഉത്സവത്തിന്റെ തലേ ദിവസം കണ്യാർകളി നടക്കാറുണ്ട്.
ഈ പ്രദേശം പണ്ടു കാലത്ത് കൊങ്ങനാടിന്റെ നിരന്തരമായ ആക്രമണ ഭീഷണിയിലായിരുന്നു.
കണ്യാർകളിയുടെ ഉൽഭവം ഈ പ്രദേശത്ത് അന്ന് പരിശീലിച്ചിരുന്ന ആയോധന കലകളിൽ നിന്നാണ്.
ആയോധന കലകളുടെ പരിശീലനത്തിന് വീര്യം കൂട്ടുവാനും നിറം പകരുവാനും നൃത്തവും ഹാസ്യവും പരിശീലനത്തിൽ ഇടകലർത്തിയിരുന്നു.
കളരിപ്പയറ്റിന്റെ ചടുല നീക്കങ്ങളും നാടോടി നൃത്തങ്ങളുടെ താളാത്മകതയും ഈ കലാരൂപത്തിൽ ഒത്തു ചേരുന്നു.
മാർച്ച് - ഏപ്രിൽ മാസങ്ങളിലാണ് ക്ഷേത്രങ്ങളിലും തറകളിലും കണ്യാർകളി നടത്തുന്നത്.
നൃത്തത്തിന് അകമ്പടിയായി നാടോടി പാട്ടുകളും വാദ്യോപകരണങ്ങളും ഉണ്ടാവും.
പുള്ളോട് കിഴക്കഞ്ചേരി , വടക്കഞ്ചേരി , കൊന്നഞ്ചേരി , ആയക്കാട് , മംഗലം , കുഴൽമന്ദം , പെരുവെമ്പ് , ചിറ്റിലഞ്ചേരി , മേലാർക്കോട്, എത്തനൂർ , കുത്തനൂർ , ആലത്തൂർ , നെന്മാറ , പുതുക്കോട് , ഋഷിനാരദ മംഗലം , പുതിയങ്കം , കാട്ടിരി , കാവശ്ശേരി , കുനിശ്ശേരി , പ്ലാവൂർ , മഞ്ഞളൂർ , മുരിങ്ങമല , കൊടുവായൂർ , കരിപ്പോട് , മാത്തൂർ , കൊല്ലങ്കോട് , എലവഞ്ചേരി , വട്ടേക്കാട് , അയിലൂർ , തിരുവഴിയാട് , ചിറ്റൂർ , വടവന്നൂർ , തത്തമംഗലം , പല്ലശ്ശന , മുടപ്പല്ലൂർ എന്നീ ഗ്രാമങ്ങളിലാണ്‌ എല്ലാ കൊല്ലവും മുടങ്ങാതെ കളി നടത്തി വരാറുള്ളത്.
ചില സ്ഥലങ്ങളിൽ കണ്യാർകളി എന്ന പേരിലല്ല, കളിയിലെ പ്രസിദ്ധ പൊറാട്ടു വേഷങ്ങളുടെ പേരിലായിരിയ്ക്കും കളി നടക്കുന്നത്.
പാലക്കാടൻ ഗ്രാമങ്ങളിൽ മീനം, മേടം മാസങ്ങളിൽ പുതിയ കൃഷി ഇറക്കുന്നതിനു മുൻപ്, ജനങ്ങൾ വിശ്രമിക്കുന്ന കാലത്താണ് ഈ കല അവതരിപ്പിക്കപ്പെടുന്നത്.
ഐശ്വര്യം നിറഞ്ഞ ഒരു വർഷത്തേയ്ക്കുള്ള തങ്ങളുടെ പ്രാർത്ഥനയാണ് ഇതിലൂടെ ഇവർ ഉദ്ദേശിക്കിന്നത്.
ഇതിനു തെളിവായി കളി അവസാനിക്കുന്ന സമയത്ത് പൂവാരൽ എന്ന ഒരു ചടങ്ങും നടത്തി വരുന്നു.
ഈ ചടങ്ങിൽ ദേവിയെ വന്ദിക്കാനായി ഉപയോഗിക്കുന്ന അരിയും പൂവും ഭസ്മവും ഒരു വർഷക്കാലം ഈ ദേശക്കാർ സൂക്ഷിക്കുന്നു.
കളി കുമ്പിടൽ
അവതരണത്തിനു മുൻപേ ദേശക്കാരെല്ലാം കൂടി തീരുമാനിച്ച് പരിശീലനം തുടങ്ങുന്നതിനുള്ള ദിവസം നിശ്ചയിക്കുന്നു.
അഭ്യസിപ്പിക്കുന്നത് നട്ടുവനാണ് .
ഭാഷാ ശുദ്ധി, മെയ്‌ വഴക്കം എന്നിവ ഈ കലാരൂപത്തിനു നിർബന്ധമാണ്.
പരിശീലനം ആരംഭിക്കുന്ന ഈ ചടങ്ങാണ് കളി കുമ്പിടൽ .
ഇടക്കളി യായും ഇതിനെ കരുതുന്നു.
വേണ്ടത്ര പരിശീലനം നേടിയെന്ന് ഉറപ്പായാൽ പിന്നെ വേദി നിശ്ചയിക്കലായി.
അരങ്ങത്ത്
ഒരു കണ്യാർകളി സംഘത്തിൽ 6 മുതൽ 20 വരെ കലാകാരന്മാരുണ്ടാകും.
രാത്രിയിലാണ് ഈ കലാരൂപം അവതരിപ്പിക്കുന്നത്.
കേളികൊട്ട് കഴിഞ്ഞാൽ താളവട്ടം എന്ന പേരിൽ അറിയപ്പെടുന്ന അരങ്ങത്ത് പ്രവേശിക്കൽ നടക്കുന്നു.
വായ്ത്താരി ചൊല്ലിക്കൊണ്ട് ആശാൻ മുന്നിലും പിറകേ ശിഷ്യന്മാരുമായാണ് പ്രവേശിക്കുന്നത്.
പീഠവും വാളും എടുത്താണ് അരങ്ങത്ത് പ്രവേശിയ്ക്കുന്നത്.
അടുത്ത ചടങ്ങ് നമസ്കാരമാണ്.
ഭൂമിയേയും വാദ്യങ്ങളേയും ദീപത്തേയും ശേഷം ആശാനേയും പ്രണമിക്കുന്നതോടെ ഒന്നാം ഘട്ടം അവസാനിക്കുന്നു.
ശേഷം ശിവ പാർവതി സ്തുതിയും മറ്റു ചില ദേവീ സ്തുതികളും ചെയ്ത് ഗുരുവായൂരപ്പന്റെ കുമ്മിയടിയും കഴിഞ്ഞാലാണ് ആണ്ടിക്കൂത്ത് സമാപിക്കുന്നത്.
വേദാന്തത്തിലും ആത്മീയതയിലും ഊന്നിയുള്ള വള്ളോൻ പാട്ടുകളാണ് രണ്ടാം ദിവസം പ്രധാനം.
ത്രിമൂർത്തികളെ മൂന്നു വള്ളികളായും പുരുഷാർത്ഥങ്ങളെ നാലു വള്ളികളായും സൂചിപ്പിക്കുന്നു.
പ്രധാനമായും ഏഴു പേരേയാണ് അവതരിപ്പിക്കുന്നത്.
തിരുവള്ളുവർ, അവിട്ടുവൻ, പൂലുവൻ, പാക്കനാർ, പറയനാർ, കവറൈ, ചക്കിലിയൻ എന്നിങ്ങനെ .
അവസാന ദിവസമാണ് മലമക്കളി .
ഈ ദിവസ കളിയിൽ ദേവ സ്തുതികൾ പ്രധാനമാണ്.
വെളിച്ചപ്പാടുകൾ ഈ ദിവസം അരങ്ങത്ത് വരുന്നു.
സ്ത്രീ വേഷങ്ങളേയും ഈ ദിവസം അരങ്ങത്ത് കാണാം.
കണ്യാർകളിയിലെ അവസാന ചടങ്ങായ പൂവാരലിൽ അലങ്കരിച്ചു വെച്ചിരിക്കുന്ന പുഷ്പങ്ങളെല്ലാം പറിച്ചെടുത്ത് സ്തുതിച്ച് പീഠത്തിൽ വെച്ച് പാട്ടു കൊട്ടിലിൽ പീഠത്തെ കുടിയിരുത്തി കളിയരങ്ങ് അവസാനിക്കുന്നു.
കാലത്തിനൊത്ത് നൃത്തവും അഷ്ടകലാശവും എടുത്ത് വേഷക്കാരും വാദ്യക്കാരും ക്ഷീണിക്കുമ്പോൾ വിരസത ഒഴിവാക്കാനായി പുറാട്ടുകൾ രംഗത്ത് വരുന്നു.
കൂട്ടപ്പുറാട്ടുകളായും ഒറ്റപ്പുറാട്ടുകളായും ചിട്ടപ്പെടുത്തിയ അവതരണം ഇവർ നടത്തുന്നു.
ഇതും കാണുക കൊങ്ങൻപട മലമക്കളി പുറത്തേക്കുള്ള കണ്ണികൾ Kanyarkali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചിറ്റിലംചേരിയിൽ നടന്ന കണ്യാർകളി ഒറ്റകോടങ്കി യൂട്യൂബ് വീഡിയോ കേരള ടൂറിസം .
ഓർഗ്ഗ് Archived 2007-10-06 at the Wayback Machine .
കണ്യാർകളി-ഒരു ബ്ലോഗ് കേരള ഇന്നവേഷൻ ഫൌണ്ടേഷനിൽ കണ്യാർക്കളിയെക്കുറിച്ച് Archived 2013-06-23 at the Wayback Machine .
കതിരുകാള നൃത്തം ഇംഗ്ലീഷ് വിലാസം https://ml.wikipedia.org/wiki/Kathirukala
ദക്ഷിണകേരളത്തിലെ നെൽക്കൃഷിക്കാർക്കിടയിൽ നിലവിലുള്ള ഒരു കാർഷികനൃത്തമാണ് കതിരുകാള നൃത്തം .
നെൽക്കതിർകൊണ്ട്‌ കാളയുടെ മാതൃകയുണ്ടാക്കി, കെട്ടുകാഴ്‌ചയായി വാദ്യഘോഷത്തോടുകൂടി  എഴുന്നള്ളിക്കുന്നു.
കൃഷിക്കും ഗോസംരക്ഷണത്തിനും ഇത്‌ നല്ലതാണെന്നാണ്‌ പ്രാചീന വിശ്വാസം .
ചില ക്ഷേത്രങ്ങളിലെ ഉൽസവങ്ങളോടനുബന്ധിച്ചാണ് കതിരുകാളകളെ കെട്ടിയാടുന്നത്.
കാളയുടെ രൂപമുണ്ടാക്കി നെൽക്കതിരുകൾ കൊണ്ട് പീലികൾ പോലെ കെട്ടിയാണ് കതിരുകാളയെ ഒരുക്കുന്നത്.
ക്ഷേത്രത്തിൽ നിന്ന് പൂജിച്ച കതിരുകളാണ് ഇതിന് ഉപയോഗിക്കുന്നത്.
സ്വന്തം നാട്ടിലെ കതിരുകളാണ് ഉപയോഗിക്കുന്നത് എന്നതിനാൽ, കൃഷി മുടങ്ങാതിരിക്കാൻ ഗ്രാമീണർ ശ്രദ്ധിക്കുന്നു .
ചെണ്ടമേളങ്ങളുടെ അകമ്പടിയോടെ നാലുപേർ കൈയേണിയിൽ ഈ കാളയെ തോളത്തു വച്ച് നടക്കുന്നു.
മേളത്തിനൊത്ത് നൃത്തം ചെയ്യുന്നു.
നാട്ടുവഴികളിലൂടെ നൃത്തസംഘം ഓരോ വീട്ടിലുമെത്തുന്നു .
മുറ്റത്ത് അൽപ നേരം നൃത്തം ചവിട്ടുന്നു.
വീട്ടുകാർ നൽകുന്ന കാണിക്ക സ്വീകരിക്കുന്നു.
കണ്ണർകാട് ഇംഗ്ലീഷ് വിലാസം https://ml.wikipedia.org/wiki/Kannarkadu
9°35′54″N 76°20′22″E ﻿ / ﻿ 9.598203°N 76.339525°E ﻿ / 9.598203; 76.339525 ആലപ്പുഴ ജില്ലയിലെ കഞ്ഞിക്കുഴി ഗ്രാമപഞ്ചായത്തിനും മണ്ണഞ്ചേരി ഗ്രാമ പഞ്ചായത്തിലും ഉൾപ്പെടുന്ന ചെറു ഗ്രാമമാണ് കണ്ണർകാട് കൃഷ്ണ പിള്ള സ്മാരകം ഇവിടെ സ്ഥിതി ചെയ്യുന്നു ചരിത്രത്തിൽ
ആലപ്പുഴജില്ലയിലെ ചരിത്രപരമായ പ്രാധാന്യമുൾക്കൊള്ളുന്ന പ്രദേശമാണിത്.
പുന്നപ്ര വയലാർ സ്വാതന്ത്ര്യ സമരത്തിലെ പ്രധാന കേന്ദ്രങ്ങളിലൊന്നായിരുന്ന മരാരിക്കുളത്ത് നടന്ന സമരത്തിന്റെ സന്നദ്ധ ഭടന്മാർക്കുള്ള പരിശീലന ക്യാമ്പ് നടന്നത് ഇവിടെയായിരുന്നു.
കേരളത്തിലെ കമ്മ്യൂണിസ്റ്റ് പ്രസ്ഥാനത്തിന്റെ സ്ഥാപകനായ പി. കൃഷ്ണപിള്ള കണ്ണർകാട് പ്രദേശത്തെ ചെല്ലിക്കണ്ടത്തിൽ വീട്ടിൽ ഒളിവിലിരിക്കുന്നതിനിടയിലാണ് പാമ്പുകടിയേറ്റ് മരിക്കുന്നത്.
കഞ്ഞിക്കുഴി , കാവുങ്കൽ , മുഹമ്മ ,  തുടങ്ങിയവ  കണ്ണർകാടിന്റെ സമീപ പ്രദേശങ്ങളാണ്.
ചൊരിമണൽ പ്രദേശമായ ഇവിടുത്തെ  ജനങ്ങൾ പ്രധാനമായും കയർ - കാർഷിക മേഖലകളിൽ പണിയെടുക്കുന്നു.
പി. കൃഷ്ണപിള്ളയുടെ നേതൃത്വത്തിൽ സ്ഥാപിതമായ കണ്ണർകാട് ദേശാഭിമാനി വായനശാല ഇവിടുത്തെ പ്രധാന സ്ഥാപനമാണ്.
ഈ പ്രദേശത്തെ പ്രധാന കേന്ദ്രങ്ങളിലൊന്ന് മംഗളപുരം ചന്തയാണ്.
കണ്മണിക്കൊരുമ്മ (ഉഷ്ണഭൂമി) Kanmanikkorumma Kanmanikkorumma
1982-ൽ സിറ്റി കമ്പൈൻസ്സിന്റെ ബാനറിൽ പി.കെ. കൃഷ്ണൻ നിർമ്മാണവും സംവിധാനവും നിർവ്വഹിച്ച മലയാളചലച്ചിത്രമാണ് കണ്മണിക്കൊരുമ്മ (ഉഷ്ണഭൂമി) ( English: Kanmanikkorumma (Ushnabhoomi) ) .
അണിയറയിൽ നിർമ്മാണം: സിറ്റി കമ്പൈൻസ് കഥ, സംവിധാനം: പി.കെ. കൃഷ്ണൻ തിരക്കഥ, സംഭാഷണം: ശരത് ബേബി ഛായാഗ്രഹണം: എസ് അയ്യപ്പൻ ചിത്രസംയോജനം: പി. ലക്ഷ്മണൻ കലാസംവിധാനം: ശ്രീനി ഗാനരചന: പൂവച്ചൽ ഖാദർ സംഗീതം: ശ്യാം പശ്ചാത്തലസംഗീതം: മോഹൻ സിതാര ആലാപനം: കെ ജെ യേശുദാസ് , അമ്പിളി , കൌസല്യ , സീറോ ബാബു അഭിനേതാക്കൾ നെടുമുടി വേണു വേണു നാഗവള്ളി രവി മേനോൻ നെല്ലിക്കോട് ഭാസ്കരൻ ബാലൻ കെ നായർ ശ്രീനിവാസൻ കുതിരവട്ടം പപ്പു ജലജ മേനക ശാന്തകുമാരി കെ.ഇ.
എസ്. ബ്രഹ്മകുളം കുഞ്ഞാണ്ടി അവലംബം പുറത്തേക്കുള്ള കണ്ണികൾ കണ്മണിക്കൊരുമ്മ എന്ന സിനിമയിലെ ഗാനങ്ങൾ ഗാനശേഖരം
കണ്മണികൾ ഇംഗ്ലീഷ് വിലാസം https://ml.wikipedia.org/wiki/Kanmanikal
ജെ. ശശികുമാർ സംവിധാനം ചെയ്ത് രംഗനാഥൻ പിക്ചേഴ്സിനു വേണ്ടി പി. രാമകൃഷ്ണൻ നിർമിച്ച മലയാളചലച്ചിത്രമാണ് കണ്മണികൾ .
തിരുമേനി പിക്ചേഴ്സ് വിതരണം നടത്തിയ കണ്മണികൾ 1966 ഒക്ടോബർ 19-ന് പ്രദർശനം തുടങ്ങി.
അഭിനേതാക്കൾ പ്രേം നസീർ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ മാസ്റ്റർ നാരായണൻ അടൂർ ഭാസി മീന കമല ബേബി അജിത ശാരദ കവിയൂർ പൊന്നമ്മ പിന്നണിഗായകർ എ.എം. രാജ കെ.ജെ. യേശുദാസ് എൽ.ആർ. അഞ്ജലി എം.എസ്. പത്മ രേണുക എസ്. ജാനകി അണിയറശില്പികൾ നിർമ്മാണം -- പി. രാമകൃഷ്ണൻ സംവിധാനം -- ജെ. ശശികുമാർ സംഗീതം -- ജി. ദേവരാജൻ ഗാനരചന—വയലാർ കഥ—സ്വണ്ണം തിരക്കഥ, സംഭാഷണം -- തോപ്പിൽ ഭാസി ക്യാമറ—സുബ്ബാറാവു പാട്ടരങ്ങ്
ഗാനങ്ങൾ : വയലാർ ഈണം : ജി. ദേവരാജൻ നമ്പർ.
പാട്ട് പാട്ടുകാർ രാഗം 1 ആറ്റിൻ മണപ്പുറത്തെ കെ.ജെ. യേശുദാസ് അഷ്ടമംഗല്യ തളികയുമായ് എം എസ്‌ പദ്മ ആറ്റിൻ മണപ്പുറത്തെ എസ്. ജാനകി എ എം രാജ ഇളനീരെ എൽ ആർ അഞ്ജലി കൊഞ്ചും മൊഴികളെ കെ ജെ യേശുദാസ് പണ്ടൊരുകാലം രേണുക മോഹനം അവലംബം പുറത്തേക്കുള്ള കണ്ണികൾ രാഗാമ്യൂസിക്കിൽ നിന്ന് കണ്മണികൾ ഇന്റ്ർനെറ്റ്മൂവി ഡേറ്റാബേസിൽ നിന്ന് കണ്മണികൾ സിനീമാലയം.
നെറ്റിൽ നിന്ന് Archived 2010-06-20 at the Wayback Machine .
കണ്മണികൾ
കണ്വ സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Kanva_dynasty
അവസാനത്തെ സുംഗ രാജാവായ വസുദേവ കണ്വൻ ക്രി.
75-ൽ‍ സ്ഥാപിച്ച രാജവംശമാണ് കണ്വ സാമ്രാജ്യം .
നാലു രാജാക്കന്മാരുടെ ഭരണത്തിൽ 45 വർഷം കണ്വ സാമ്രാജ്യം നിലനിന്നു.
ശുംഗസാമ്രാജ്യത്തിന്റെ തലസ്ഥാനമായ മഗധയിലെ പാടലീപുത്രത്തിൽ നിന്നാണ്  കണ്വ രാജവംശം ഭരിച്ചതെന്ന് പുരാണങ്ങൾ സൂചിപ്പിക്കുന്നുണ്ടെങ്കിലും, അവരുടെ നാണയങ്ങൾ പ്രധാനമായും ശുംഗഭരണാധികാരികളുടെ മറ്റൊരു തലസ്ഥാനമായ മദ്ധ്യേന്ത്യയിലെ വിദിഷ പ്രദേശത്തും പരിസരത്തുമാണ് കാണപ്പെടുന്നത്.
ശുംഗസാമ്രാജ്യത്തിനു ശേഷം കണ്വസാമ്രാജ്യം മഗധയുടെ അധിപന്മാരായി.
ഇവർ കിഴക്കേ ഇന്ത്യയെ ക്രി.
71 മുതൽ ക്രി.
26 വരെ ഭരിച്ചു.
ശുഗസാമ്രാജ്യത്തിലെ അവസാനത്തെ രാജാവിനെ കണ്വസാമ്രാജ്യത്തിലെ വസുദേവകണ്വൻ ക്രി.
75 ന് പരാജയപ്പെടുത്തി.
കണ്വ രാജാവ് സുംഗ രാജാക്കന്മാരെ ഒരു ചെറിയ നാട്ടുരാജ്യം ഭരിക്കുവാൻ അനുവദിച്ചു.
മഗധയെ നാല് കണ്വന്മാർ ഭരിച്ചു.
തെക്കുനിന്നുള്ള ശതവാഹനർ ആണ് കണ്വ രാജാക്കന്മാരുടെ ഭരണം അവസാനിപ്പിച്ചത്.
രാജവംശം
കണ്വ രാജവംശത്തിലെ ആദ്യത്തെ ഭരണാധികാരി വാസുദേവനായിരുന്നു.
അദ്ദേഹത്തിന്റെ ഗോത്രത്തിന്റെ പേരിലാണ് രാജവംശം അറിയപ്പെടുന്നത്.
അദ്ദേഹത്തിന് ശേഷം മകൻ ഭൂമിമിത്രൻ അധികാരമേറ്റു.
പാഞ്ചാലപ്രദേശങ്ങളിൽ നിന്ന് ഭൂമിമിത്രന്റെ നാണയങ്ങൾ കണ്ടെത്തിയിട്ടുണ്ട്.
വിദിഷയിൽ നിന്നും കൊസംബിയിൽനിന്നും വത്സപ്രദേശങ്ങളിൽനിന്നും "കൺവസ്യ" എന്ന മുദ്രണം ചെയ്ത ചെമ്പ് നാണയങ്ങളും കണ്ടെത്തിയിട്ടുണ്ട്.
ഭൂമിമിത്രൻ പതിനാലു വർഷം ഭരിച്ചു.
പിന്നീട് അദ്ദേഹത്തിന്റെ മകൻ നാരായണൻ രാജാവായി.
നാരായണൻ പന്ത്രണ്ടു വർഷം ഭരിച്ചു.
കണ്വരാജവംശത്തിലെ അവസാനത്തെ രാജാവായിരുന്ന സുശർമൻ നാരായണന്റെ പിൻഗാമിയായിരുന്നു.
ശതവാഹന രാജവംശം കണ്വരാജവംശത്തെ പരാജയപ്പെടുത്തിയത് മധ്യേന്ത്യയിലെ ഒരു പ്രാദേശികസംഭവമായിരുന്നു.
എന്നാലും നാണയശാസ്ത്രപരവും ലിഖിതങ്ങളിലെ തെളിവുകളും സൂചിപ്പിക്കുന്നത് മഗധ ബി.സി.ഇ ഒന്നാം നൂറ്റാണ്ട് മുതൽ സി.ഇ രണ്ടാം നൂറ്റാണ്ട് വരെ കൗശാംബി ആസ്ഥാനമായുള്ള മിത്രരാജവംശത്തിന്റെ ആധിപത്യത്തിന് കീഴിലായിരുന്നു എന്നാണ്.
രാജാക്കന്മാർ വസുദേവ കണ്വൻ (ക്രി.മു. 75 - c. ക്രി.മു. 66 ) ഭൂമിമിത്ര കണ്വൻ (ക്രി.മു. 66 - ക്രി.മു. 52 ) നാരായണ കണ്വൻ (ക്രി.മു. 52 - ക്രി.മു. 40) സുശർമ്മൻ (ക്രി.മു. 40 - ക്രി.മു. 30 )
↑ Bhandare, Shailendra.
"Numismatics and History: The Maurya-Gupta Interlude in the Gangetic Plain." in Between the Empires: Society in India, 300 to 400, ed.
Patrick Olivelle (2006), pp.91–92 ↑ Bhandare (2006), pp.71, 79 ↑ ↑ Bhandare (2006), pp.91–92 1 2
കണ്വാതീർത്ഥ ബീച്ച് റിസോർട്ട്
കേരളത്തിലെ കാസർഗോഡ് ജില്ലയിലെ ഒരു വിനോദസഞ്ചാര കേന്ദ്രമാണ് കണ്വാതീർത്ഥ ബീച്ച് റിസോർട്ട് .
മഞ്ചേശ്വരത്തിനു 4 കിലോമീറ്റർ വടക്കായി ആണ് കണ്വാതീർത്ഥ ബീച്ച് റിസോർട്ട് സ്ഥിതിചെയ്യുന്നത്.
മനോഹരവും വൃത്തിയായി സൂക്ഷിച്ചിരിക്കുന്നതുമായ ഈ ബീച്ച് 4 കിലോമീറ്റർ നീളം ഉള്ളതാണ്.
അര കിലോമീറ്റർ വീതിയുള്ള ഈ കടൽത്തീരം കടൽ നിർമ്മിച്ച ഒരു നീന്തൽക്കുളത്തിനു സമാനമാമാണ്.
അവലംബം കാസർഗോഡ് എൻ.ഐ.സി. വെബ് വിലാ‍സം
കതിരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kadirur_Gramapanchayath
കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് കതിരൂർ ഗ്രാമപഞ്ചായത്ത് വാണിജ്യ-ഗതാഗത പ്രാധാന്യം
തലശ്ശേരി-കൂർഗ്  റോഡ്(തലശ്ശേരി-കൂട്ടുപുഴ സംസ്ഥാനപാത) ഈ പഞ്ചായത്തിലൂടെയാണ്‌ കടന്നു പോകുന്നത്‌.
തലശ്ശേരി , കണ്ണൂർ എന്നിവയാണ്‌ ഏറ്റവുമടുത്ത പ്രധാന റെയിൽവേ സ്റ്റേഷനുകൾ.
കണ്ണൂർ അന്താരാഷ്ട്ര വിമാനത്താവളമാണ് ഏറ്റവുമടുത്ത വിമാനത്താവളം.
കതിരൂർ ഗ്രാമപഞ്ചായത്തിന്റെ പ്രസിഡന്റ് പി പി സനിൽ( സി.പി.ഐ(എം) ) ആണ്‌.
ഈ ഗ്രാമപഞ്ചായത്തിൽ 19 വാർഡുകളാണുള്ളത്.
പുല്യോട് പുള്ളിയോട് ഈസ്റ്റ് പുള്ളിയോട് സി എച്ച് കതിരൂർ തെരു അക്കാം പൊയിൽ ചുണ്ടങ്ങാപ്പൊയിൽ കക്കറ പൊന്ന്യം പാലം സൗത്ത് പൊന്ന്യം കുണ്ടുചിറ പൊറാംകുന്ന്
1#പൊന്ന്യം സ്രാമ്പി പുല്ലോടി ചൊയ്യാടം കതിരൂർ ടൗൺ കുറ്റ്യേരി ചാൽ പൊന്ന്യം നാലാം മൈൽ പേരിനു പിന്നിൽ
ഇവിടെയുള്ള സൂര്യനാരായണക്ഷേത്രത്തിന്റെ സാന്നിധ്യത്തിനാൽ കതിരവന്റെ ഊര്‌ എന്നറിയപ്പെട്ടുവെന്നാണ്‌ ഒരഭിപ്രായം.
പരന്നുകിടക്കുന്ന നെൽപ്പാടങ്ങ ൾ അവയിലെ ഗ്രാമീണ ജീവിതങ്ങൾ, നെൽ‌വയലുകളിലെ സമൃദ്ധമായ നെൽക്കതിരുകളിൽനിന്നും കതിരൂർ എന്ന പേരുണ്ടായെന്നാണ്‌ മറ്റൊരഭിപ്രായം.
ഒറീസ കഴിഞ്ഞാൽ രണ്ടാമത്തെ സൂര്യനാരായണക്ഷേത്രമാണൂ ഇവിടെ സ്ഥിതി ചെയ്യുന്നത്.
അതിരുകൾ പടിഞ്ഞാറ്: എരഞ്ഞോളി വടക്ക്: പിണറായി , കോട്ടയം , വേങ്ങാട് കിഴക്ക്: പാട്യം , മൊകേരി തെക്ക്: പന്ന്യന്നൂർ , തലശ്ശേരി നഗരസഭ , പോണ്ടിച്ചേരി സംസ്ഥാനം ഭൂപ്രകൃതി
ഭൂമിശാസ്ത്രപരമായി ഇടനാട്ടിൽ ഉൾപ്പെടുന്ന പ്രദേശമാണിത്.
ചെറിയ കുന്നുകൽ, ചെരിവുകൾ, സമതലങ്ങൾ എന്നിങ്ങനെ തരംതിരിക്കാവുന്നതാണ്.
ചെമ്മണ്ണ്, പശിമരാശി മണ്ണ്, മണൽ മണ്ണ് എന്നിവയാണ് പ്രധാന മണ്ണിനങ്ങൾ.
‌ ജലപ്രകൃതി
ഏതാനും ഉയർന്ന പ്രദേശങ്ങളിൽ മാത്രമേ ജലദൗർലഭ്യം അനുഭവപ്പെടാറുള്ളൂ.
സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആൾ താമസമുള്ള ആകെ വീടുകൾ ആകെ വീടുകൾ ആകെ പുരുഷന്മാർ ആകെ സ്ത്രീകൾ ആകെ ജനസംഖ്യ ജനസാന്ദ്രത സ്ത്രീ പുരുഷ അനുപാതം സാക്ഷരരായ പുരുഷന്മാർ സാക്ഷരരായ സ്ത്രീകൾ ആകെ സാക്ഷരത 12.3 17 - - 12553 14033 26586 2161 1118 97.92 92.91 96.25 പഞ്ചായത്ത് രൂപവത്കരണം/ആദ്യകാല ഭരണസമിതികൾ
1942 -ലാണ്‌ കതിരൂർ പഞ്ചായത്ത് നിലവിൽ വന്നത്.
മടപ്പള്ളി ഗോപാലനായിരുന്നു ആദ്യത്തെ പ്രസിഡണ്ട്.
അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് -കതിരൂർ ഗ്രാമപഞ്ചായത്ത് ↑ കേരള സർക്കാർ തദ്ദേശസ്വയം ഭരണ വകുപ്പ് -കതിരൂർ ഗ്രാമപഞ്ചായത്തിലെ വാർഡുകൾ ↑ സർക്കാർ തദ്ദേശസ്വയം ഭരണ വകുപ്പ് -കതിരൂർ ഗ്രാമപഞ്ചായത്തിലെ ചരിത്രം
കതിനാവെടി കതിനക്കുറ്റി
കേരളത്തിലെ മിക്കവാറും ദേവീക്ഷേത്രങ്ങളിൽ കണ്ടുവരുന്ന ഒരു ആചാരമാണ് വെടിവഴിപാട്.
ഇതിനുപയോഗിക്കുന്ന സാധനങ്ങളാണ് കതിനകൾ.
കതിനക്കുറ്റികളിൽ വെടിമരുന്നും ഇഷ്ടികയും നിറച്ച് തീകൊളുത്തുന്നു.
ഉരുക്കുകൊണ്ടും, മരം കൊണ്ടും കതിനകൾ നിർമ്മിച്ചു വരുന്നു.
മരങ്ങൾകൊണ്ട് ആദ്യം ഉടുക്കിന്റെ രൂപത്തിൽ കതിനയുണ്ടാക്കുന്നു.
തുടർന്ന് വെടിമരുന്ന് അരച്ചുചേർക്കുന്നു.
ഇതിനെ ഒരു ആണികൊണ്ട് ബന്ധിപ്പിച്ചശേഷം നൂലുകോർക്കുന്നു.
തുടർന്ന് തിരികൊളുത്തുന്നതോടെ അതു പൊട്ടുന്നു.
കേരളത്തിൻറെ മിക്ക ഭാഗങ്ങളിലും ഉരുക്കു കൊണ്ട് നിർമിച്ച കതിനക്കുറ്റികളാണ് ഉപയോഗിച്ച് വരുന്നത്.
ഏകദേശം 20 സെന്റിമീറ്റർ ഉയരവും 10 സെന്റിമീറ്ററോളം വ്യാസവും വരുന്ന ഉരുക്ക് കതിനക്കുറ്റികളിൽ മധ്യത്തിൽ ഉള്ള ദ്വാരത്തിൽ കരിമരുന്നു നിറച്ച ശേഷം കുറ്റിയുടെ മുകൾ ഭാഗം ഇഷ്ടിക പൊടി നിറച്ചു അടയ്ക്കുന്നു.
ഉരുക്കുകുറ്റികളിൽ വെടിമരുന്ന് അടിച്ചു നിറക്കുവാനായി മരക്കഷണങ്ങളോ, മുളങ്കഷണങ്ങളോ ആണ് ഉപയോഗിക്കുന്നത്.
ഘർഷണം മൂലം തീപ്പൊരി ഉണ്ടാകാതിരിക്കുവാനാണ് മരം ഉപയോഗിക്കുന്നത്.
കതിനക്കുറ്റിയുടെ മധ്യത്തിലെ ദ്വാരത്തിനു കുറ്റിയുടെ അടിഭാഗത്തായി മറ്റൊരു ചെറിയ ദ്വാരം കൂടി ഉണ്ടാകും.
ഈ ദ്വാരത്തിലൂടെയാണ് തിരി കുറ്റിയുടെ അകത്തേക്ക് കടത്തി വിടുന്നത്.
ഇപ്രകാരം അടിയിൽ വെടിമരുന്നും മുകളിൽ ഇഷ്ടികപ്പൊടിയും നിറച്ച കതിനക്കുറ്റിക്ക് താഴത്തെ തിരിയിൽ നിന്നും തീ കൊടുക്കുമ്പോൾ, വെടിമരുന്ന് കത്തുന്നു.
ഇതുമൂലം ഉണ്ടാകുന്ന വാതകങ്ങളെ പുറത്തേക്കു പോകുവാൻ മുകൾഭാഗത്ത്‌ ഉള്ള ഇഷ്ടികപ്പൊടി അനുവദിക്കുന്നില്ല.
ഇതുമൂലം കതിനയുടെ അകത്തുണ്ടാകുന്ന സമ്മർദത്തിൽ ഇഷ്ടികപ്പൊടി കതിനയിൽ നിന്നും ശക്തിയായി പുറംതള്ളപ്പെടുന്നു.
ആ ശബ്ദമാണ് കതിന പൊട്ടുമ്പോൾ നമ്മൾ കേൾക്കുന്നത്.
വെടിവഴിപാട് പ്രധാനമായിട്ടുള്ള കേരളത്തിലെ ക്ഷേത്രങ്ങൾ വെടിവച്ചാൻകോവിൽ ഭൂതമ്മൻ കോവിൽ ആറ്റുകാൽ ഭഗവതി ക്ഷേത്രം കരിക്കകം ചാമുണ്ഡി ക്ഷേത്രം ചിറയിൻകീഴ് ശാർക്കരദേവി ക്ഷേത്രം കൊല്ലം പുതിയകാവ് ക്ഷേത്രം ശബരിമല ധർമ്മശാസ്താക്ഷേത്രം തുറവൂർ മഹാക്ഷേത്രം ചോറ്റാനിക്കര ഭഗവതിക്ഷേത്രം തൃപ്പൂണിത്തുറ പുതിയകാവ് ക്ഷേത്രം മൂവാറ്റുപുഴ പുഴക്കരക്കാവ് ഭഗവതിക്ഷേത്രം എറണാകുളം ശിവക്ഷേത്രം കൊടുങ്ങല്ലൂർ ശ്രീ കുരുംബഭഗവതി ക്ഷേത്രം കുഴൂർ ശ്രീ സുബ്രഹ്മണ്യസ്വാമി ക്ഷേത്രം ഇരിഞ്ഞാലക്കുട കൂടൽമാണിക്യം ക്ഷേത്രം തൃപ്രയാർ ശ്രീരാമസ്വാമിക്ഷേത്രം ചേലക്കര അന്തിമഹാകാളൻകാവ് ക്ഷേത്രം വടക്കന്തറ തിരുപുരായ്‌ക്കൽ ഭഗവതിക്ഷേത്രം അങ്ങാടിപ്പുറം തിരുമാന്ധാംകുന്ന് ഭഗവതിക്ഷേത്രം കാപ്പാട്ടുകാവ് ദൈവത്താർ ക്ഷേത്രം ചിത്രശാല കതിനക്കുറ്റികൾ കതിനക്കുറ്റി കതിനക്കുറ്റികൾ Barrel crakers എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗവൺമെന്റ്,മോഡൽ ഗേൾസ് എച്ച് എച്ച് എസ്സ് പട്ടം ഈ ലേഖനം ജി.ജി.എച്ച്.എസ്.എസ്. പട്ടം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ചരിത്രം
1865 ൽ ആശാന്റെ കീഴിൽ കുടിപ്പള്ളിക്കൂടമായി  ആരംഭിച്ച ഈ വിദ്യാലയം 1930 ൽ തിരുവിതാംകൂർ രാജഭരണത്തിൻ കീഴിൽ കുറുങ്ങാനൂർ എൽ പി എസ്‌ ആയി മാറി.1946 ൽ ഇത് യു പി എസ്‌ ആയി മാറി .1948 ൽ ഇംഗ്ലീഷ് പഠനം തുടങ്ങി.1950 മുതൽ പട്ടം ഗവണ്മെന്റ്  യു പി എസ് എന്ന പേരിൽ ഈ വിദ്യാലയം അറിയപ്പെടാൻ തുടങ്ങി .1975 ൽ കറ്റച്ചക്കോണം ഹൈസ്‌കൂൾ ആൺകുട്ടികളെ നിലനിർത്തി ,പെൺകുട്ടികളെ ഇവിടേയ്ക്ക് മാറ്റി ഇതിനെ ഗേൾസ്  എച് എസ് എന്ന സ്കൂൾ ആക്കി.
തുടർന്ന് വായിക്കുക ഭൗതികസൗകര്യങ്ങൾ
•	വിശാലവും വൃത്തിയുള്ളതുമായ ക്ലാസ്സ്മുറികൾ.
•	എല്ലാ ക്ലാസുകളിലും ആവശ്യത്തിനുള്ള ബഞ്ചുകളും ഡെസ്കുകളും.
•	എല്ലാ ക്ലാസുകളിലും ഓഡിയോ സ്പീക്കറുകൾ, ഫാനുകൾ, •	ഡിജിറ്റൽ ക്ലാസ്സ്റൂമുകൾ
•	എച്ച്.എസ്.എസ്, എച്ച്.എസ്, യു.പി വിഭാഗത്തിനു പ്രത്യേകം ലൈബ്രറികൾ.
•	ഐ.ടി ലാബുകൾ.
•	ശാസ്ത്രപോഷിണി-ശാസ്ത്ര ലാബ്.
•	സ്കൂൾ സൊസൈറ്റി.
•	വൃത്തിയുള്ളതും ജലലഭ്യതയുള്ളതുമായ ടോയിലെറ്റുകൾ
•	ഇ-ടോയിലെറ്റ്.
•	7 സ്കൂൾ ബസ്സുകൾ.
•	വർക്ക്‌ എക്സ്പീരിയൻസ് റൂം
•	ഭിന്നശേഷിയുള്ള കുട്ടികൾക്ക്  പ്രത്യേക പരിശീലന ക്ലാസ്സുകൾ.
പാഠ്യേതര പ്രവർത്തനങ്ങൾ
•	സ്കൗട്ട് ഗൈഡ്സ്.
സ്റ്റുഡൻറ് പോലീസ്
ലിറ്റിൽ കൈറ്റ്സ്
•	വിദ്യാരംഗം കലാ സാഹിത്യ വേദി.
•	ക്ലബ്ബ് പ്രവർത്തനങ്ങൾ.
•	സീറോ-വേസ്റ്റ് മാനേജ്മെന്റ്.
•	റെഡ് ക്രോസ്സ്
•	റോഡ് സുരക്ഷ ക്ലബ്.
•	സ്പോർട്സ് ഗെയിംസ്  ക്ലബ്
•	എയ്റോബിക്സ്
•	കരാട്ടേ
•	തായ്ക്കൊണ്ട പരിശീലനം വഴികാട്ടി തിരുവനന്തപുരം റെയിൽവെ സ്റ്റേഷനിൽ നിന്നും ബസ്സ് മാർഗം .
(5കിലോമീറ്റർ) നാഷണൽ ഹൈവെയിൽ തമ്പാനൂർ ബസ്റ്റാന്റിൽ നിന്നും 5 കിലോമീറ്റർ ഓട്ടോ മാർഗ്ഗം എത്താം കിഴക്കേകോട്ട  നിന്നും  ബസ് മാർഗം എത്താം ഉള്ളൂർ ഭാഗത്തു നിന്നും ബസ് മാർഗ്ഗമോ ഓട്ടോ മാർഗ്ഗമോ എത്താം
ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ, ചെന്നൈ ഇംഗ്ലീഷ് വിലാസം https://ml.wikipedia.org/wiki/Government_Institute_of_Rehabilitation_Medicine,_Chennai
ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ , ഇന്ത്യയിലെ തമിഴ് നാട്ടിലെ ചെന്നൈയിലെ കെകെ നഗറിൽ സ്ഥിതി ചെയ്യുന്ന ഒരു സർക്കാർ ഉടമസ്ഥതയിലുള്ള ആശുപത്രിയാണ്.
1979-ൽ സ്ഥാപിതമായ ഈ ആശുപത്രിയുടെ ധനസഹായവും മാനേജ്‌മെന്റും തമിഴ്‌നാട് സംസ്ഥാന സർക്കാരിന്റെ ആണ്, കൂടാതെ ഇത് തമിഴ് നാട് മെഡിക്കൽ വിദ്യാഭ്യാസ ഡയറക്ടറേറ്റുമായി ബന്ധിപ്പിച്ചിരിക്കുന്നു.
കൃത്രിമ കൈകാലുകൾ നിർമിക്കുന്ന സർക്കാർ നിയന്ത്രണത്തിലുള്ള ഏക കേന്ദ്രമാണിത്.
1960 കളുടെ അവസാനത്തിൽ ഓർത്തോട്ടിക്‌സ്, പ്രോസ്‌തെറ്റിക്‌സ് എന്നിവയിൽ മൂന്ന് വർഷത്തെ ഡിപ്ലോമ കോഴ്‌സ് ആരംഭിച്ച രാജ്യത്തെ ആദ്യത്തെ സംസ്ഥാനമാണ് തമിഴ്‌നാട്.
സർക്കാർ ജനറൽ ആശുപത്രിയോട് ചേർന്ന് പ്രവർത്തിക്കുന്ന മദ്രാസ് മെഡിക്കൽ കോളേജിലെ ഓർത്തോപീഡിക് വിഭാഗമാണ് കോഴ്‌സ് നടത്തിയത്.
1979-ൽ, ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ ആരംഭിച്ചു,  അവിടെ കൃത്രിമത്വ കൈകാലുകൾ വികസിപ്പിക്കുന്നതിന് വിദ്യാർത്ഥികൾക്ക് പരിശീലനം നൽകി.
1968-ൽ ഇൻസ്റ്റിറ്റ്യൂട്ട് മദ്രാസ് ഫൂട്ട് വികസിപ്പിച്ചെടുത്തു.
ഈ ഡിസൈൻ പിന്നീട് സേഥി എന്ന ഫിസിഷ്യൻ ജയ്പൂർ പാദത്തിനായി ഉപയോഗിച്ചു.
ഇന്നത്തെ ആശുപത്രി
വർഷങ്ങളായി ആശുപത്രി അനിശ്ചിതത്വത്തിലാണ്.
2013 ലെ കണക്കനുസരിച്ച്, ഇൻസ്റ്റിറ്റ്യൂട്ടിൽ 12 തൊഴിലാളികൾ മാത്രമേയുള്ളൂ.
നേരത്തെ 72 ടെക്‌നീഷ്യൻമാരുണ്ടായിരുന്നെങ്കിലും വിരമിച്ചതിനെ തുടർന്നുണ്ടായ ഒഴിവുകൾ നികത്താത്തതിനാൽ 64 തസ്തികകൾ ഒഴിഞ്ഞുകിടക്കുകയായിരുന്നു.
ഇതും കാണുക പ്രമാണം:Medicine കവാടം: India ചെന്നൈയിലെ ഹെൽത്ത് കെയർ സർക്കാർ ജനറൽ ആശുപത്രി അവലംബം
ഗവൺമെന്റ് എച്ച്. എസ്. തച്ച‌ങ്ങാട് ഇംഗ്ലീഷ് വിലാസം https://ml.wikipedia.org/wiki/Govt.
_HS_Thachangad സ്കൂൾ സ്ഥിതി ചെയ്യുന്ന താലൂക്ക്
കാസർകോഡ് ജില്ലയിലെ ഏറ്റവും പഴക്കമേറിയ സർക്കാർ  വിദ്യാലയങ്ങളിലൊന്നാണ് ഗവ.
എച്ച്. എസ്. തച്ച‌ങ്ങാട് .
ബേക്കൽ കോട്ടയിൽ നിന്നും ഏകദേശം 2 കി.
മി. കിഴക്ക് മാറിയാണ് വിദ്യാലയം സ്ഥിതി ചെയ്യുന്നത്.
ചരിത്രപ്രസിദ്ധമായ ബേക്കൽ കോട്ടയിൽ നിന്നും ഏകദേശം 2 കി.
മി. കിഴക്ക് മാറി സ്ഥിതി ചെയ്യുന്ന ഒരു സർക്കാർ വിദ്യാലയമാണ് തച്ചങ്ങാട് ഗവ: ഹൈ സ്കൂൾ.
ഈ വിദ്യാലയം കാസർകോഡ് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.
മലബാർ മേഖലയിലെ ആദ്യകാലത്തെ 48 വിദ്യാലയങ്ങളിൽ ഒന്ന്.
തച്ചങ്ങാട് ഭജനമന്ദിരത്തിനടുത്ത് വാഴുന്നോരുടെ പാട്ട സ്ഥലത്ത് പുല്ലു മേഞ്ഞ കെട്ടിടത്തീൽ ആയിരുന്നു ഏകാധ്യാപക വിദ്യാലയം.
മംഗലാപുരം ആസ്ഥാനമായ തെക്കൻ കർണ്ണാടക ജില്ലാ വിദ്യാഭ്യാസ ബോർഡിന്റെ കീഴിലായിരുന്നു ഈ വിദ്യാലയം.
വി.വി .
കൃഷ്ണൻ ഉദുമക്കാരൻ ആയിരുന്നു ആദ്യത്തെ ഹെഡ്മാസ്റ്റർ.
1961ലെ മഴക്കാലത്ത് സ്കൂൾ കെട്ടീടം തകർന്നു വീണു.
പിന്നീടു തച്ചങ്ങാടിനു വടക്ക് കൃഷ്ണൻ മണിയാണിയുടെ ചായ പീടിക താത്കാലിക കെട്ടിടമായി പ്രവർത്തിച്ചു.1984ൽ ഹൈസ്കൂളായി അപ്ഗ്രേഡ് ചെയ്തു.
ഭൗതികസൗകര്യങ്ങൾ 2 ഏക്കർ സ്ഥലത്ത് വിശാലമയ കളിസ്ഥലം.
പ്രീ പ്രെെമറി മുതൽ പത്താം ക്ലാസ്സുവരെ 31 ക്ലാസ്സു മുറികൾ.
13 ഹൈസ്കൂൾ ക്ലാസ്സ് മുറികൾ ഹൈടെക്.
അസംബ്ലി ഹാൾ.
സെമിനാർ ഹാൾ.
ഹൈസ്കൂൾ പ്രൈമറി വിഭാഗങ്ങൾക്ക് പ്രത്യേകം കമ്പ്യൂട്ടർ ലാബുകൾ.
ബ്രോഡ്ബാന്റ് ഇന്റർനെറ്റ് സൗകര്യം.
സയൻസ് ലാബ് ഡിജിറ്റൽ ലെെബ്രറി വായനാ മുറി ഉച്ച ഭക്ഷണ ശാല #കുട്ടി റേഡിയോ ജൈവവൈവിധ്യോദ്യാനം പാഠ്യേതര പ്രവർത്തനങ്ങൾ സ്കൗട്ട് ഗൈഡ്സ് റെഡ്ക്രോസ് വിഷയാധിഷ്ഠിത ക്ലബ്ബുകൾ ക്ലാസ് മാഗസിൻ വിദ്യാരംഗം കലാ സാഹിത്യവേദി ലാബ്ബ് പ്രവർത്തനങ്ങൾ ഹായ് സ്കൂൾ കുട്ടിക്കൂട്ടം എെ.
ടി ക്ലബ്ബ് മുൻ സാരഥികൾ 1954 വി. വി. കൃഷ്ണൻ 1954 പുളിമുറ്റം നാരായണ റാവു 1954 ടി. കെ. കുഞ്ഞികൃഷ്ണൻ 1955 പി. എ. ഖാദർ നീലേശ്വരം 1956 കെ. വി. ബാലകൃഷ്ണൻ വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ ബേക്കൽ ഫോർട്ട് റെയിൽവെ സ്റ്റേഷനിൽ നിന്നു ബസ്സു മാർഗ്ഗം എത്താം.
നാഷണൽ ഹൈവെയിൽ പെരിയാട്ടടുക്കം എന്ന സ്ഥലത്ത് ബസ്സിറങ്ങി ഓട്ടോ മാർഗ്ഗം എത്താം.
കൂടുതൽ അറിയാൻ സ്കൂളിന്റെ ഫെയ്സ്ബുക്ക് പേജ് സ്കൂളിന്റെ ബ്ലോഗ്